**PRILOG 4 - PRIJEDLOG UGOVORA**

**GRAD ZADAR**, Narodni trg 1, 23000 Zadar, OIB: 09933651854 kojeg zastupa gradonačelnik Branko Dukić, (u daljnjem tekstu Naručitelj),

I

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(u daljnjem tekstu Izvođač)

zaključili su sljedeći

**UGOVOR O JAVNOJ NABAVI RADOVA**

**Građenje infrastrukture u UPU Vitrenjak II, faza 5**

**MN 060-24/21**

**I. TEMELJ UGOVARANJA**

**Članak 1.**

Ugovorne strane suglasno utvrđuju da je Naručitelj temeljem Zakona o javnoj nabavi („Narodne novine“, br. 120/16), proveo otvoreni postupak javne nabave male vrijednosti za sklapanje ugovora o javnoj nabavi radova u predmetu „Građenje infrastrukture u UPU Vitrenjak II, faza 5“, evidencijski broj nabave MN 060-24/21.

Ugovorne strane suglasno utvrđuju da je Naručitelj Odlukom o odabiru KLASA: 361-01/21-01/50, URBROJ: 2198/01-2-21-\_\_\_\_ od \_\_\_\_\_\_\_\_\_\_\_\_\_\_ 2021. godine odabrao ponudu ponuditelja **\_\_\_\_\_\_\_\_\_\_\_\_\_\_\_\_\_\_\_\_\_** kao ekonomski najpovoljniju ponudu, sukladno objavljenom kriteriju za odabir ponude te uvjetima i zahtjevima iz dokumentacije o nabavi.

**II. PREDMET UGOVORA I CIJENA**

**Članak 2.**

Izvođač se obvezuje sve radove na građevini „Građenje infrastrukture u UPU Vitrenjak II, faza 5“ izvesti prema postojećoj projektnoj dokumentaciji, dokumentaciji o nabavi, prihvaćenoj ponudi i troškovniku radova.

Prihvaćena ponuda i troškovnika radova nalaze se u prilogu ovog ugovora i čine njegov sastavni dio.

**Članak 3.**

Opseg i vrsta radova iz članka 2. ovog ugovora utvrđeni su projektnom dokumentacijom i troškovnikom, te Izvođač od toga ne smije odstupati bez izričitog pisanog naloga Naručitelja.

**Članak 4.**

Stranke su suglasne da je ugovorena cijena radova nepromjenjiva tijekom trajanja ugovora za cjelokupan predmet nabave te iznosi **\_\_\_\_\_\_\_\_\_\_\_\_\_\_\_\_ kuna bez PDV-a, odnosno**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna**

(slovima: \_\_\_\_\_\_\_\_\_\_\_\_\_\_\_\_\_\_\_kuna i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lipa)

**s uračunatim PDV-om**

U cijenu iz stavka 1. ovog članka uračunato je sljedeće:

a) svi potrebni troškovi izvedbe ugovorenih radova uključujući i pripremne radove, troškove rada strojeva, transport, korištenje cesta, organizaciju i korištenje privremene deponije materijala iz iskopa, sve pristojbe, takse i ostala davanja koja je Izvođač dužan platiti prema Ugovoru ili iz bilo kojeg drugog razloga;

b) sav potrebni materijal i oprema za izgradnju

c) troškovi prikupljanja i izdavanja atesta za sve ugrađene materijale, opremu i radove, kao i troškovi izrade svih ostalih atesta i rezultata ispitivanja potrebnih za dobivanje uporabne dozvole,

d) također su uključeni i troškovi standardno opremljenog ureda za stručni nadzor građevine.

Izvođač se obvezuje da neće koristiti drugi materijal i opremu od onih koje su ponuđeni u ugovornom troškovniku.

**Članak 5.**

Izvođač se upoznao s ugovorenim radovima i obvezuje se da će sve radove izvesti u skladu s pozitivnim zakonskim propisima, dokumentacijom o nabavi, tehničkim opisom i troškovnikom, projektnom dokumentacijom, standardima, tehničkim normativima i pravilima struke koji vrijede za ovu vrstu radova, te jamči za pravilnu izvedbu i kvalitetu izvedenih radova.

Izvođač radova potpisom ovog ugovora potvrđuje da su mu poznati svi uvjeti za izvođenje radova, da je upoznat s lokacijom, te da je proučio dokumentaciju za izvođenje radova.

Izvođač neće imati pravo na naknadnu izmjenu odredbi ovog Ugovora s osnova nepoznavanja uvjeta iz stavka 2. ovog članka.

**III. DODATNI RADOVI**

**Članak 6.**

Pod dodatnim radovima podrazumijevaju se:

1. višeradnje (viškovi radova) – ugovoreni radovi/troškovničke stavke koje prelaze ugovorene količine radova;
2. nepredviđeni radovi (VTR) – oni radovi koji ugovorom nisu obuhvaćeni, a koji se moraju izvesti, odnosno izvođenje kojih je nužno za završetak radova predviđenih projektnom dokumentacijom, ugovorom i ugovornim troškovnikom, a koji mogu biti:

- hitni nepredviđeni radovi, koji nisu uključeni u projektnoj dokumentaciji na temelju koje je sklopljen ovaj Ugovor i nisu dio troškovnika i dokumentacije iz članka 3. ovog Ugovora, u koje ulaze isključivo radovi koje je nužno izvesti odmah:

* radi osiguranja stabilnosti građevine, sprječavanja opasnosti za život i zdravlje ljudi, okoliš, prirodu, druge građevine i stvari ili stabilnost tla na okolnom zemljištu a izazvana je izvanrednim i neočekivanim događajima
* radi sprječavanja nastanka štete uslijed tih događaja
* po naredbi mjerodavnog tijela javne vlasti.

1. nepredviđeni radovi koji nisu uključeni u projektnoj dokumentaciji na temelju koje je sklopljen ovaj Ugovor i nisu dio troškovnika i dokumentacije iz članka 3. ovog Ugovora, a prijeko su potrebni za izvršenje predmeta ovog Ugovora, a po svojoj naravi nisu takvi da ih je nužno izvesti odmah zbog razloga navedenih u prethodnoj točki;
2. naknadni radovi, kojima se, u smislu ovog članka smatraju oni radovi koji nisu ugovoreni i nisu nužni za ispunjenje ugovora, a za koje Naručitelj zahtjeva da se izvedu.

**Članak 7.**

Hitne nepredviđene radove Izvođač je dužan izvesti odmah, bez odgode, a može ih izvesti i bez prethodne suglasnosti Naručitelja ako zbog njihove hitnosti nije mogao pribaviti tu suglasnost. Izvođač je dužan o tim pojavama, razlozima njihova nastanka i poduzetim mjerama bez odgađanja izvijestiti Naručitelja.

Za nepredviđene radove koji po svojoj naravi nisu hitni, Izvođač mora zatražiti prethodnu suglasnost Naručitelja koja se izdaje isključivo u pismenoj formi.

**Članak 8.**

Za izvođenje dodatnih radova Izvođač je dužan Nadzoru na odobrenje dostaviti analizu cijena. Obračun dodatnih radova izvršit će se prema stvarno izvedenim količinama uz odobrenje Glavnog nadzornog inženjera.

U slučaju pojavljivanja potrebe za izvršenjem vantroškovničkih radova Izvođač je obavezan dokazati cijenu istih radova putem kalkulacije/analize cijena kroz parametre/stavke ugovornog troškovnika ili ukoliko je isto neprimjenjivo izraditi analizu jedinične cijene koristeći važeće normative za radove.

**Članak 9.**

Dodatni radovi bit će regulirani izmjenama ovog Ugovora u skladu s odredbom članka 41. ovog Ugovora.

**IV. STRUČNI NADZOR GRAĐENJA**

**Članak 10.**

Izvođač je suglasan da će Naručitelju omogućiti stalan, potpun i nesmetan stručni nadzor građenja nad radovima i kontroli količine, kakvoće i sukladnosti ugrađenih proizvoda.

**Članak 11.**

Naručitelj će za stručni nadzor odabrati nadzorne inženjere odgovarajuće struke i o tome će obavijestiti Izvođača najkasnije do datuma početka izvođenja radova.

**Članak 12.**

Odabrani nadzorni inženjeri će u ime Naručitelja vršiti stručni nadzor nad izgradnjom predmetne građevine prema odredbama Zakona o gradnji i ostalim propisima koji reguliraju područje graditeljstva i stručnog nadzora. Navedeni propisi kojima se uređuje područje stručnog nadzora važe za obje ugovorne strane po svim pitanjima stručnog nadzora i vođenja radova, a koja u ovom Ugovoru nisu navedena.

**Članak 13.**

Svaki pregled građenja nadzorni inženjeri ubilježavaju s odgovarajućim nalozima u građevinske dnevnike.

**V. PRAĆENJE IZVRŠENJA UGOVORA**

**Članak 14.**

Za stručnu osobu koje će pratiti izvršenje ovog Ugovora Naručitelj imenuje Tomislava Lalovića, dipl.inž.građ. (Grad Zadar). Stručna osoba zadužena je za praćenje i koordiniranje u ime Naručitelja i za kontakte s Izvođačem i nadzornim inženjerima.

**VI. PODUGOVARATELJI**

**Članak 15.**

Izvođač daje dio ugovorenih radova iz članka 2. ovog Ugovora u podugovor podugovaratelju

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Podugovaratelj se obvezuje izvesti radove navedene u Ponudbenom listu u udjelu od \_\_\_\_\_\_\_\_\_\_\_\_\_\_\_\_\_\_ ukupne vrijednosti ponude Izvođača \_\_\_\_\_\_\_\_\_\_\_\_\_\_\_\_\_\_ u vrijednosti od \_\_\_\_\_\_\_\_\_\_\_\_\_\_\_\_\_\_\_ kuna.

Sudjelovanje podugovaratelja ne utječe na odgovornost Izvođača za izvršenje ovog Ugovora.

**Članak 16.**

Izvođač može tijekom izvršenja ovog Ugovora od Naručitelja zahtijevati:

* promjenu podugovaratelja za onaj dio Ugovora koji je prethodno dao u podugovor
* preuzimanje izvršenja dijela Ugovora koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti Ugovora bez poreza na dodanu vrijednost neovisno o tome je li prethodno dao dio Ugovora u podugovor ili ne.

Temeljem zaprimljenog zahtjeva, Naručitelj će ukoliko to smatra opravdanim Izvođaču izdati pisanu suglasnost.

Uz zahtjev za izdavanje suglasnosti za promjenu podugovaratelja za onaj dio Ugovora koji je prethodno dao u podugovor i uvođenje jednog ili više novih podugovaratelja, a čiji ukupni udio ne smije prijeći 30% vrijednosti Ugovora bez poreza na dodanu vrijednost neovisno o tome je li prethodno dao dio Ugovora u podugovor ili ne, Izvođač mora Naručitelju dostaviti za novog podugovaratelja podatke o nazivu ili tvrtki, sjedištu, OIB-u (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broju računa podugovaratelja, predmetu ili količinu, vrijednosti podugovora ili postotnom dijelu Ugovora koji se daje u podugovor te dostaviti europsku jedinstvenu dokumentaciju o nabavi za podugovaratelja

Naručitelj može, prije odobravanja prethodno spomenutog zahtjeva od Izvođača zatražiti važeće dokumente kojima se dokazuje da novi podugovaratelj ispunjava sve tražene uvjete iz ponudbene dokumentacije.

**VII. OBRAČUN I NAČIN PLAĆANJA IZVEDENIH RADOVA**

**Članak 17.**

Na gradilištu će se voditi građevinska knjiga koja će biti temelj za obračun izvedenih radova, a koju će ovjeravati voditelj gradilišta i nadzorni inženjeri.

**Članak 18.**

Izvođač će za izvedene radove ispostavljati privremene situacije mjesečno, a konačnu situaciju nakon što predmetni radovi budu u potpunosti završeni, te izvršena primopredaja i konačni obračun radova. Izvođač će Naručitelju dostavljati privremene i okončanu situaciju prethodno ovjerene od strane Glavnog nadzornog inženjera.

Stranke su suglasne da visina iznosa okončane situacije ne može iznositi manje od 10% (deset posto) od ukupne vrijednosti ugovorenih radova.

**Članak 19.**

Naručitelj prihvaća e-račun.

Izvođač je obvezan od 1. srpnja 2019. godine prema Naručitelju poslati isključivo e-račun.

Obračun i naplata izvedenih radova obavit će se nakon potpisom prihvaćenih računa (situacija) od strane Naručitelja, a sve temeljem jediničnih cijena iz ponudbenog troškovnika i stvarno izvedenih količina radova.

Izvođač mora svom računu obvezno priložiti račune (situacije) svojih podugovaratelja koje je prethodno potvrdio.

Naručitelj se obvezuje isplatiti ugovorenu cijenu iz članka 4. ovog Ugovora temeljem privremenih i okončane situacije ovjerenih od strane Glavnog nadzornog inženjera.

Naručitelj će platiti neosporni dio situacije u roku od 30 (trideset) dana od ovjere situacije:

* na račun Izvođača \_\_\_\_\_\_\_\_\_\_\_\_\_\_\_\_\_\_, IBAN\_\_\_\_\_\_\_\_\_\_\_\_\_\_\_\_\_\_\_\_\_\_
* na račun podugovaratelja \_\_\_\_\_\_\_\_\_\_\_\_\_\_\_\_\_, IBAN \_\_\_\_\_\_\_\_\_\_\_\_\_\_\_\_\_\_\_\_\_

Predujam je isključen kao i traženje sredstava osiguranja plaćanja.

**VIII. DATUM POČETKA I ZAVRŠETKA RADOVA**

**Članak 20.**

Uvođenjem u posao smatra se ispunjenje svih obveza Naručitelja bez čijeg prethodnog ispunjenja započinjanje radova stvarno nije moguće ili pravno nije dopušteno, a posebno:

* predaja ovog ovjerenog Ugovora o javnim radovima,
* predaja gradilišta slobodnog od stvari i osoba,
* predaja projektne dokumentacije

Uvođenje u posao upisuje se u građevni dnevnik. O uvođenju u posao obvezno se sastavlja zapisnik.

Rok izvršenja ugovora je 270 dana od dana uvođenja Izvođača u posao.

**Članak 21.**

Izvođač je dužan najkasnije u roku 10 (deset) dana, računajući od dana uvođenja u posao, dostaviti Naručitelju dinamički plan, odnosno vremenski plan izvođenja predmetnih radova i trošenja predviđenih sredstava.

Dinamički plan radova mora sadržavati dinamiku izvođenja ugovorenih radova po fazama i grupama radova uz naznačene rokove završetka i potrebne kapacitete radne snage za izvođenje ugovorenih radova.

Dinamički plan radova mora biti odobren i ovjeren od strane Glavnog nadzornog inženjera.

U slučaju da kod izvedbe radova dođe do odstupanja od dinamičkog plana radova Izvođač mora isti bez odgode ažurirati također uz odobrenje Glavnog nadzornog inženjera.

**Članak 22.**

Izvođač ima pravo zahtijevati produženje roka izvedbe radova, uz pisanu suglasnost Glavnog nadzornog inženjera, u slučaju da je bio spriječen izvoditi radove zbog promijenjenih okolnosti ili neispunjavanja obveza Naručitelja.

Pod promijenjenim okolnostima podrazumijeva se isključivo nastanak sljedećih događaja:

* rat, požar, poplava, potres, iznimno nepovoljni klimatski uvjeti i drugi nepredviđeni događaji na koje Izvođač nije mogao utjecati, a nastupom kojih je spriječen izvoditi radove ili mu je znatno otežano izvođenje radova,
* zastoji uzrokovani potrebom ili krivnjom Naručitelja,
* mjere predviđene aktima nadležnih državnih tijela, pravnih osoba s javnim ovlastima i općim aktima Grada Zadrakoje onemogućavaju ili znatno otežavaju izvođenje radova.

**Članak 23.**

Ukoliko nastupe okolnosti utvrđene odredbama iz članka 22. ovog Ugovora, Izvođač mora pismenim putem izvijestiti Naručitelja da će doći do produženja roka, i to najkasnije u roku od 5 (pet) dana od dana početka djelovanja takvog uzroka.

Ukoliko Izvođač tako ne postupi smatrat će se da do takvih uzroka nije ni došlo.

Naručitelj mora u roku od 5 (pet) dana od primitka zahtjeva za produženje roka pismenim putem priopćiti Izvođaču svoj stav, a ako to ne učini smatrat će se da je odobrio produženje roka, pa se prvobitno ugovoreni rok izvođenja predmetnih radova produžuje za onoliko dana koliko su trajale promijenjene okolnosti i smetnje.

**IX. JAMSTVO ZA UREDNO ISPUNJENJE UGOVORA**

**Članak 24.**

Izvođač je dužan dostaviti naručitelju jamstvo za uredno ispunjenje ugovora u obliku bankarske garancije, bezuvjetne, neopozive, naplative na prvi pisani poziv naručitelja i u njegovu korist, bez prava prigovora, u iznosu od 10% vrijednosti ugovora o javnoj nabavi (bez PDV-a).

Navedeno jamstvo Izvođač je dužan dostaviti naručitelju u roku od 10 dana od dana potpisa ugovora o javnoj nabavi, s rokom valjanosti 3 (tri) mjeseca dužim od roka dovršetka radova.

U slučaju sklapanja ugovora sa zajednicom ponuditelja jamstvo:

* mora glasiti na sve članove zajednice, a ne samo na jednog člana zajednice ponuditelja

i

* mora sadržavati navod o tome da je riječ o zajednici ponuditelja.

U slučaju zajednice ponuditelja jamstvo za uredno ispunjenje ugovora o javnoj nabavi u cijelosti može dostaviti jedan od članova zajednice ili svaki član zajednice ponuditelja za svoj dio garancije pod uvjetom da jamstvo za uredno ispunjenje ugovora o javnoj nabavi mora iznositi 10% (deset posto) od vrijednosti ugovora (bez PDV-a).

U slučaju nedostavljanja jamstva za uredno ispunjenje ugovora o javnoj nabavi u ugovorenom roku, naručitelj ima pravo raskinuti ugovor i naplatiti jamstvo za ozbiljnost ponude.

Umjesto jamstva za uredno ispunjenje ugovora u obliku bankarske garancije, gospodarski subjekt može izvršiti uplatu novčanog pologa u korist računa Naručitelja u iznosu od 10 % vrijednosti ugovora o javnoj nabavi (bez PDV-a) uz obvezno navođenje svrhe jamstva.

Ukoliko gospodarski subjekt nema poslovni nastan u RH, odnosno nema dodijeljen OIB, tada umjesto OIB-a upisuje svoj nacionalni identifikacijski broj.

Jamstvo za uredno ispunjenje ugovora o javnoj nabavi naplatit će se u slučaju povrede ugovorenih obveza.

U slučaju izmjene ugovora o javnoj nabavi za vrijeme njegova trajanja u smislu sklapanja dodatka ugovoru radi produženja roka izvršenja ugovora i/ili povećanja ugovorene cijene, Ugovaratelj se obvezuje dostaviti novo jamstvo ili produženje istog u roku 5 (pet) dana od dana obostranog potpisa dodatka ugovoru.

U slučaju da ugovaratelj ne dostavi novo jamstvo sukladno navedenom, naručitelj će naplatiti prvotno dostavljeno jamstvo za uredno ispunjenje ugovora za slučaj povrede ugovornih obveza te ima pravo raskinuti ugovor.

Jamstvo za uredno ispunjenje ugovora naručitelj će vratiti ugovaratelju nakon dostave jamstva za otklanjanje nedostataka u jamstvenom roku.

**X. UGOVORNA KAZNA**

**Članak 25.**

Ako Izvođač svojom krivnjom prekorači ugovoreni rok izvođenja radova iz članka 20. ovog Ugovora, dužan je Naručitelju platiti kaznene penale u visini 2‰ (dva promila) od ugovorene cijene iz članka 4. ovog Ugovora za svaki dan prekoračenja roka, s tim da ukupna visina ugovorne kazne ne može prijeći 10% (deset posto) od ugovorene cijene.

Naručitelj je dužan obavijestiti Izvođača da zadržava pravo na naplatu ugovorne kazne u roku 8 (osam) dana od proteka ugovorenog roka za dovršenje radova, a najkasnije do primopredaje i konačnog obračuna.

Za iznos kaznenih penala Naručitelj može umanjiti iznos plaćanja privremenih situacija.

**XI. JAMSTVENI ROK**

**Članak 26.**

Jamstveni rok za kvalitetu radova utvrđuje se na \_\_\_\_\_\_\_\_\_\_ mjeseci, a počinje teći od dana primopredaje radova od strane ovlaštenih predstavnika Naručitelja i Izvođača za primopredaju.

Za ugrađene uređaje i opremu vrijede garancije proizvođača, odnosno isporučitelja.

**XII. OBVEZE IZVOĐAČA**

**Članak 27.**

Izvođač je dužan imenovati voditelja građenja građevinske struke sukladno svojoj ponudi i o tome obavijestiti Naručitelja najkasnije do datuma početka izvođenja radova.

**Članak 28.**

Izvođač je dužan radove koji su predmet ovog Ugovora izvoditi kvalitetno prema važećim propisima, pravilima struke i odobrenim projektima.

Izvođač je, također, dužan ispitati pravilnost tehničkih rješenja u tehničkoj dokumentaciji te pravovremeno, a najkasnije u roku od 8 (osam) dana od dana uočavanja, pisanim putem upozoriti Naručitelja na eventualne uočene nedostatke i greške u projektu.

**Članak 29.**

Izvođač je dužan prema važećim propisima provoditi mjere zaštite na radu, a radi pravovremenog otklanjanja opasnosti za sigurnost radova, opreme i materijala, radnika, prolaznika, prometa, susjednih građevina i okoliša.

Troškove za provedbu ovih mjera snosi Izvođač.

**Članak 30.**

Izvođač je dužan ugrađivati materijale i proizvode koji odgovaraju važećim standardima i drugim tehničkim propisima, i imaju odgovarajuću kvalitetu odnosno koji imaju uredne ateste (potvrde o kvaliteti) izdane od ovlaštene organizacije registrirane za djelatnost ispitivanja materijala, ako za te materijale ne postoje standardi.

Troškovi ovih ispitivanja padaju na teret Izvođača.

**Članak 31.**

Izvođač je dužan dokumentirati kvalitetu radova i materijala obrađenim rezultatima ispitivanja i ispravama izdanim u skladu sa zakonom ili propisima o tehničkim normativima, važećim standardima i ispitivanjima predviđenim u projektu.

**Članak 32.**

Izvođač je dužan na gradilištu u projektnu dokumentaciju ucrtati sve izmjene i dopune do kojih je došlo tijekom izvođenja radova na predmetnoj građevini.

**Članak 33.**

Izvođač je dužan voditi o svom trošku odgovarajuću knjigu o građenju iz kojih se može utvrditi tijek i način izvođenja radova. Građevinski dnevnik Izvođač je dužan voditi prema odredbama Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“, br. 111/14, 107/15, 20/17, 98/19 i 121/19).

**Članak 34.**

Izvođač je dužan snositi troškove stručnog nadzora, ukoliko njegovom krivicom dođe do prekoračenja ugovorenog roka za izvođenje radova.

Za nadzornu službu Izvođač mora osigurati i održavati prostor u sklopu uprave gradilišta.

**XIII. ODGOVORNOST IZVOĐAČA**

**Članak 35.**

Izvođač odgovara za nedostatke građevine koji se tiču ispunjavanja zakonom određenih bitnih zahtjeva za radove na predmetnoj građevini, ako se ti nedostaci pokažu za vrijeme od deset (10) godina od predaje i primitka radova sukladno Zakonu o obveznim odnosima („Narodne novine“, br. 35/05, 41/08, 125/11, 78/15 i 29/18).

Izvođač je za navedeno u stavku 1. odgovoran i prema svakom drugom stjecatelju građevine.

**Članak 36.**

Do trenutka primopredaje predmetne građevine rizik slučajne propasti ili oštećenja snosi isključivo Izvođač.

**XIV. JAMSTVO ZA OTKLANJANJE NEDOSTATAKA**

**Članak 37.**

Izvođač se obvezuje odmah po potpisu zapisnika o primopredaji, dostaviti Naručitelju jamstvo za otklanjanje nedostataka u jamstvenom roku, za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Navedeno jamstvo Izvođač je dužan dostaviti na iznos od 10% od vrijednosti izvedenih radova bez poreza na dodanu vrijednost (bez PDV-a). Jamstvo se dostavlja u obliku bjanko zadužnice potvrđene kod javnog bilježnika i popunjene sukladno Pravilniku o obliku i sadržaju bjanko zadužnica („Narodne novine“, br. 115/12 i 82/17), važeće do isteka jamstvenog roka ili uplatom novčanog pologa u korist računa naručitelja uz obvezno navođenje svrhe jamstva.

U slučaju sklapanja ugovora sa zajednicom ponuditelja jamstvo za otklanjanje nedostataka u jamstvenom roku može dostaviti bilo koji član zajednice ponuditelja, u cijelosti ili parcijalno s članom/ovima zajednice, pod uvjetom da jamstvo za otklanjanje nedostataka u jamstvenom roku, u bilo kojem slučaju, treba iznositi 10 % (desetposto) od vrijednosti ugovora bez PDV-a.

Jamstveni rok počinje teći od dana primopredaje ugovorenih radova i sukladno ponudi Izvođača radova iznosi \_\_\_\_\_\_ (slovima:\_\_\_\_\_\_\_\_\_) mjeseci.

U slučaju kašnjenja s dostavom predmetnog jamstva primjenjivat će se odredbe o ugovornoj kazni. U slučaju nedostavljanja istog u naknadno ostavljenom roku od strane naručitelja, Naručitelj će pristupiti raskidu ugovora i aktiviranju jamstva za uredno ispunjenje ugovora.

U trenutku zaprimanja jamstva za otklanjanje nedostataka u jamstvenom roku Naručitelj će Izvođaču vratiti jamstvo za uredno ispunjenje ugovora.

Jamstvo za otklanjanje nedostataka u jamstvenom roku Naručitelj će vratiti Izvođaču nakon isteka jamstvenog roka.

**XV. PRIMOPREDAJA I KONAČNI OBRAČUN**

**Članak 38.**

Ovlašteni predstavnici Naručitelja i Izvođača izvršit će primopredaju izvedenih radova na predmetnoj građevini i sastaviti zapisnik o primopredaji**.**

**Članak 39.**

Primopredaja izvedenih radova koji su predmet ovog Ugovora izvršit će se u roku od 30 (trideset) dana po uspješno obavljenom pregledu izvedenih radova i otklanjanju svih eventualno utvrđenih nedostataka.

Radovi se preuzimaju zapisnički, a zapisnik o primopredaji radova potpisuju ovlašteni predstavnici Naručitelja i Izvođača. Izvođač je dužan kod primopredaje radova vratiti svu tehničku dokumentaciju primljenu od Naručitelja, sa unesenim svim izmjenama koje su nastale tijekom izgradnje, dostaviti ateste za izvedene radove (koje će pribaviti o svom trošku od ovlaštenih stručnih ustanova), garancije za ugrađenu opremu, potrebna uputstva za rukovanje opremom i osigurati potrebnu obuku korisnika za rukovanje i redovito korisničko održavanje opreme.

Primopredajom radova se utvrđuju i eventualni nedostaci, a u slučaju postojanja nedostataka i primjedbi od strane Naručitelja na izvedene radove koji se utvrde tijekom primopredaje izvedenih radova, obveza je Izvođača otkloniti te nedostatke najkasnije u roku od 15 (petnaest) dana od dana pregleda ugovorenih radova.

U slučaju da Izvođač radova nije otklonio nedostatke na ugovorenim radovima utvrđene bilo prethodnim pregledom u ostavljenom primjerenom roku, bilo prilikom primopredaje. Naručitelj je ovlašten otkloniti nedostatke na ugovorenim radovima putem treće osobe, na trošak Izvođača radova, pri čemu je ovlašten namiriti se iz svih raspoloživih sredstava, uključivo uskratu podmirenja već dospjelih, a nepodmirenih obveza, kao i iz bankarske garancije iz članka 24. ovog ugovora.

U slučaju postojanja većih nedostataka na izvedenim radovima koji se ne mogu otkloniti, a za koje je odgovoran Izvođač radova, Naručitelj ima pravo na naknadu štete do visine ukupne cijene ugovorenih radova uvećane za eventualne troškove rušenja, dogradnje ili ponovne gradnje kao i izrade i/ili dorade projektne dokumentacije te produljenog stručnog nadzora, pri čemu je ovlašten namiriti se iz svih raspoloživih sredstava, uključivo uskratu podmirenja već dospjelih, a nepodmirenih obveza, kao iz bankarske garancije iz članka 24. ovog ugovora.

**Članak 40.**

Ugovorne strane će o uspješno izvršenoj primopredaji radova sastaviti zapisnik koji potpisuju osobe koje su izvršile pregled, ovjeravaju ovlašteni predstavnik Naručitelja, Izvođač i Nadzorni inženjer.

Zapisnikom o izvršenoj primopredaji radova utvrditi će se:

* jesu li radovi izvedeni u cijelosti prema ugovoru, projektno-tehničkoj dokumentaciji, propisima i pravilima struke
* jesu li radovi izvedeni u ugovorenom roku, a ako nije, odstupanja od ugovorenog roka treba iskazati u danima u odnosu na ugovoreni rok završetka
* odgovara li kvaliteta izvedenih radova ugovorenoj kvaliteti, odnosno koje radove mora Izvođačj o svom trošku dovršiti, popraviti ili otkloniti nedostatke i u kojem roku treba učiniti
* konstatirati primopredaju jamstvenih listova i atesta za opremu koju je Izvođač ugradio u građevinu, a za koju jamstvo daje proizvođač te opreme odnosno Izvođač.
* konstatirati primopredaju tehničke dokumentacije i dr.

**XVI. IZMJENE UGOVORA**

**Članak 41.**

Tijekom trajanja ovog Ugovora Naručitelj smije izmijeniti Ugovor bez provođenja novog postupka javne nabave sukladno odredbama članka 315. – 320. Zakona o javnoj nabavi.

**XVII. RASKID UGOVORA**

**Članak 42.**

Naručitelj će raskinuti ovaj ugovor ako Izvođač:

* ne ispunjava uvjete za obavljanje djelatnosti građenja sukladno Zakonu o poslovima i djelatnostima prostornog uređenje i gradnje i Zakonu o gradnji
* ne povjeri obavljanje poslova iz ovog Ugovora ovlaštenim osobama sukladno posebnim propisima.

Naručitelj može raskinuti ovaj Ugovor i u sljedećim slučajevima:

* ako Izvođač ne izvodi radove u skladu s odredbama ovog Ugovora,
* uslijed drugih okolnosti i događaja koji onemogućuju izvršenje Ugovora.

Izvođač može raskinuti ovaj Ugovor ako je bez svoje krivnje došao u situaciju da ne može izvršiti ugovorene obveze i tu okolnost dokaže Naručitelju.

U slučaju raskida ovog Ugovora primjenjuju se odredbe Zakona o obveznim odnosima.

**Članak 43.**

Ugovor se raskida pisanom izjavom drugoj ugovornoj strani u kojoj moraju biti navedeni razlozi raskida.

U slučaju raskida ugovora Naručitelj će naplatiti jamstvo za uredno ispunjenje ugovora iz članka 24. ovog Ugovora.

U slučaju raskida Ugovora, ugovorne strane su dužne poduzeti sve mjere da se osiguraju i zaštite izvedeni radovi od propadanja, a na teret ugovorne strane koja je kriva što je do razvrgnuća došlo.

Ugovorna strana koja je kriva za raskid Ugovora dužna je drugoj strani nadoknaditi stvarnu štetu.

**XVIII. RJEŠAVANJE SPOROVA I ZAVRŠNE ODREDBE**

**Članak 44.**

Sve eventualne izmjene ili dopune koje bi se odnosile na ovaj Ugovor potrebno je obostrano pisano potvrditi i priključiti ovom Ugovoru kao njegov sastavni dio.

Ugovorne strane su suglasne da za sve što nije navedeno u ovom Ugovoru vrijedi Zakon o javnoj nabavi, Zakon o gradnji, Zakon o poslovima i djelatnostima prostornog uređenja i gradnje, Zakon o obveznim odnosima i Pravilnik o dokumentaciji o nabavi te ponudi u postupcima javne nabave.

**Članak 45.**

Svi sporovi koji bi nastali po ovom Ugovoru rješavat će se prvenstveno sporazumno između ugovorenih strana. U slučaju da se nastali spor ne može riješiti sporazumno, stranke ugovaraju nadležnost stvarno nadležnog suda u Zadru.

**Članak 46.**

U slučaju promjene zakonskih propisa na osnovi kojih su ugovorne strane utvrdile međusobna prava i obveze, za reguliranje tih odnosa sklopit će se dodatak ovom Ugovoru.

**Članak 47.**

Ovaj Ugovor sastavljen je u 6 (šest) jednakih primjeraka, od kojih Izvođač zadržava 2 (dva), a Naručitelj 4 (četiri) primjerka.

**Članak 48.**

U znak suglasnosti s pravima i obvezama iz ovog Ugovora, ugovorne strane vlastoručno ga potpisuju.

**NARUČITELJ**  **IZVOĐAČ**

**GRAD ZADAR \_\_\_\_\_\_\_\_\_\_\_\_\_\_\_\_\_\_\_\_\_\_**

zastupan po gradonačelniku zastupan po direktoru

Branko Dukić \_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**KLASA:** 361-01/21-01/50 Broj: \_\_\_\_\_\_\_\_\_\_\_\_\_\_\_\_\_\_

**URBROJ:** 20198/01-2-21-\_\_

**Zadar**, \_\_\_\_\_\_\_\_\_\_\_ 2021. godine \_\_\_\_\_\_\_\_\_\_\_, \_\_\_\_\_\_\_\_\_\_\_